Εθνόσημο του Βρετανικού Εδάφους της Ανταρκτικής

Το εθνόσημο του Βρετανικού Εδάφους της Ανταρκτικής παραχωρήθηκε για πρώτη φορά από τη Βασίλισσα της Αγγλίας το 1952, όταν ακόμα το έδαφος αποτελούσε κτήση των Νήσων Φώκλαντ μαζί με τα Νησιά Νότιας Γεωργίας και Νότια Σάντουιτς.

Το εθνόσημο αποτελείται από έναν θυρεό που φέρει αναμμένο πυρσό σε φόντο κυματιστό, που συμβολίζει τη θάλασσα, Από δεξιά, τον πυρσό κρατά ένα χρυσό λιοντάρι, που αντιπροσωπεύει το Ηνωμένο Βασίλειο και από τα αριστερά ένας Αυτοκρατορικός πιγκουίνος, που εκπροσωπεί την άγρια πανίδα στο έδαφος. Το λιοντάρι στέκεται σε έδαφος από χόρτα και πιγκουίνος σε έδαφος από πάγο. Υπάρχει επίσης το έμβλημα με το ερευνητικό πλοίο που χρησιμοποίησαν ο Ρόμπερτ Φάλκον Σκοτ ο Έρνεστ Σάκλετον στο πρώτο τους ταξίδι στην Ανταρκτική.

Το ρητό είναι Research and Discovery («Έρευνα και Ανακάλυψη»), σύνθημα που αντανακλά τους σκοπούς του Βρετανικού Ερευνητικού Κέντρου για την Ανταρκτική.

Το εθνόσημο περιλαμβάνεται και στη σημαία του Βρετανικού Εδάφους της Ανταρκτικής.

Βρετανικο
Βρετανικό Έδαφος της Ανταρκτικής